stanford-oval/wikipedia huggingface dataset:
ריקבון
הערות שוליים

↑  מדריך לטיפול בצמחים
| --- | --- |
בקרת זהויות :  GND: 4396373-0 
תיעוד של ריקבון של אפרסק, על ידי צילום תמונות כל 12 שעות, במשך 6 ימים
נמלים מנקות גופת נחש
שם רומאי

בראשית ימיה של רומא בעת העתיקה נשאו אזרחיה בדרך כלל שני שמות: praenomen (שם פרטי), nomen gentilicium או רק nomen (שם בית-האב). בדורות מאוחרים יותר, החל מן המאה השלישית לפנה"ס הפך למקובל גם שם שלישי ה-cognomen (שם הענף של בית-האב או המשפחה). לעיתים נוסף גם שם רביעי, agnomen (כינוי לציון הישג אישי). עם זאת גם בתקופה המאוחרת היו עדיין אנשים שנשאו שני שמות בלבד, דוגמת מרקוס אנטוניוס.
דוגמאות לשמות רומאיים: גאיוס יוליוס קיסר, מרקוס טוליוס קיקרו, פובליוס קורנליוס סקיפיו אפריקנוס.
שמות גברים > ה-praenomen

הבן הבכור נשא על פי רוב את ה-praenomen של אביו.
מספר השמות הפרטיים (praenomina) שנשאו הרומאים היה קטן, והם מובאים כאן עם קיצוריהם:
| 0 | 1 | 2 |
| --- | --- | --- |
| השם בלטינית | הקיצור | תעתיק לעברית |
| Appius | .App | אפיוס |
| Aulus | .A | אַוּלוּס |
| Gaius | .C | גאיוס |
| Gnaeus | .Cn | גנאיוס |
| Decimus | .D | דקימוס |
| Kaeso | .K | קאיסו |
| Lucius | .L | לוקיוס |
| Marcus | .M | מרקוס |
| Manius | .'M | מניוס |
| Mamercus | .Mam | ממרקוס |
| Numerius | .N | נומריוס |
| Publius | .P | פובליוס |
| Quintus | .Q | קווינטוס |
| Sextus | .Sex | סקסטוס |
| Servius | .Ser | סרוויוס |
| Spurius | .Sp | ספוריוס |
| Titus | .T | טיטוס |
| Tiberius | .Τi | טיבריוס |
שמות פרטיים אחדים היו בשימושם של בתי אב מסוימים בלבד: קאיסו ונומריוס - על ידי הפאביים (gens Fabia), אפיוס - על ידי הקלאודיים (gens Claudia), וממרקוס - על ידי האימיליאנים (gens Aemilia).
שמות גברים > ה-nomen

ה-nomen היה שם בית האב (gens), ועבר מאב לבנו. בתקופת המלוכה היו שלוש מאות בתי אב. ה-nomina של הגברים הסתיימו על פי רוב ב-ius. למשל: Tullius, Vergilius, Fabricius, Duilius וכו'.
שמות גברים > ה-cognomen

השם השלישי, ה-cognomen, ציין במקורו תכונה אישית כלשהי של אבי המשפחה או ענף בית האב הראשון. למשל Longus (גבוה), Naso (בעל חוטם), Pulcher (הנאה), Cicero (בעל יבלת), Balbus (כבד לשון), Scaevola (איטר יד ימינו), Strabo (פוזל) וכו'.
שמות נשים

לנשות האזרחים הרומאיים לא היו praenomina כשל הגברים, ושמן הפרטי היה צורת הנקבה של שם בית האב (ובמקרים בודדים של הקוגנומן של אביה). לדוגמה, ליוויה (Livia) הייתה בתו של אדם שה-nomen שלו היה Livius, כלומר נשתייך לבית האב של הליוויים (gens Livia). אם היו לו שתי בנות, נקראה הבכורה Livia Maior (ליוויה הבכירה) ואחותה Livia Minor (ליוויה הצעירה). הבנות הנוספות נקראו Livia Tertia (ליוויה השלישית), Livia Quarta (ליוויה הרביעית) וכן הלאה.
נשים נקראו בשמן הפרטי רק בחוג המשפחה והידידים. בציבור נקראו הנשים בשני שמות, שמן הפרטי וה-cognomen של אביהן או של בעלן ביחסת הקניין (genetivus). למשל, Cornelia Scipionis (הבת או הרעיה של סקיפיו).
שימוש בשמות

שמו המלא של אדם שימש בדרך כלל לפניות רשמיות אליו. בשימוש יום יומי שימשו בדרך כלל שני שמות: הפרַאינומן והקוגנומן או הנומן והקוגנומן. לעיתים השתמשו רק באחד מן השמות.
שינויי שמות

בן מאומץ נשא בדרך כלל את שלושת השמות של אביו מאמצו, ובנוסף להם את שם בית האב המקורי שלו בצורת שם תואר (adiectivum). לדוגמה, פובליוס קורנליוס סקיפיו אמיליאנוס היה בנו של לוקיוס אמיליוס פאולוס שאומץ על ידי פובליוס קורנליוס סקיפיו (בנו של סקיפיו אפריקנוס).
עבד משוחרר היה מאמץ את הפראינומן והנומן של אדונו, ואילו שמו הפרטי הפך לקוגנומן. לדוגמה, לאחר שיוסף בן מתתיהו שוחרר על ידי אספסיאנוס (ששמו הרומאי המלא היה טיטוס פלביוס וספסיאנוס), הוא הפך לאזרח רומאי תחת השם טיטוס פלביוס יוספוס, והקוגנומן היה לטיניזציה של שמו הפרטי העברי.
ראו גם

השם הערבי
חוק השמות הישראלי
הערות שוליים

↑  בספרות אקדמית בעברית נפוץ גם התעתיק גניאוס. השימוש באות C לקיצור השמות גאיוס וגנאיוס מקורו בשלב קדום של הכתיב הלטיני, שבו שימשה האות C גם לייצוג הצליל [g].
שגיב שרביט

| --- | --- |

שגיב שרביט, 2022
 לידה:  23 במרץ 1974 (בן 50) כ"ט באדר ה'תשל"ד לוד, ישראל
 מדינה:  ישראל ישראל
 השתייכות:   צבא הגנה לישראל
 תקופת הפעילות:  מ-דצמבר 1992
 דרגה:    תת-אלוף
 תפקידים בשירות
 קצין הספקה אוגדה 99  רמ"ד הובלה מרכז ההובלה  סמג"ד 6920 מרכז ההובלה  רמ"ד תכנון הסעים מרכז ההובלה  מג"ד 6930 מרכז ההובלה  מפקד הספקה פיקוד מרכז  רע"ן ביצוע מרכז הובלה  ראש מנהלת המרה"ס  מפקד מרכז ציוד אט"ל  רמ"ח תכנון ובקרה מרה"ס  מפקד המרה"ס
 → מירב בריקמן 
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן    מבצע צוק איתן  מבצע חגורה שחורה  מבצע שומר החומות  מבצע שובר גלים  מבצע עלות השחר
שגיב שרביט (נולד ב-23 במרץ 1974) הוא קצין בצה"ל בדרגת תת-אלוף. מכהן כיום כמפקד מרכז הספקה המטכ"לי מרה"ס בצה"ל. התגייס בשנת 1992 וביצע מגוון תפקידים בחיל הלוגיסטיקה וביניהם כיהן כרמ"ח תכנון ובקרה במרה"ס, מפקד מרכז ציוד באט"ל, ראש מנהלת המרה"ס, רע"ן ביצוע של מרכז הובלה ומפקד גדוד 6930.
ביוגרפיה > שירות צבאי

התגייס לצה"ל בדצמבר 1992 והיה לקצין בחיל התחזוקה, ביצע מגון תפקידים במרכז ההובלה ממ"מ, סמ"פ, מ"פ ועד תפקיד מג"ד. בנוסף ביצע תפקיד רמ"ד הובלה בפיקוד מרכז וקצין הספקה של אוגדה 340 . בשנת 2007 קיבל את דרגת הסא"ל ומונה למפקד גדוד הובלה 6930 (אבירי הדרום) מרכז הובלה. בשנת 2009 מונה למהס"פ פיקוד מרכז, ב-2013 מונה להיות רע"ן ביצוע במרכז הובלה. ב-2015 מונה לראש מנהלת מרכז הספקה אחוד (מרה"ס) וב-2018 לאחר קבלת דרגת אל"ם מונה למפקד מרכז ציוד, ב-2 ביולי עם הקמת המרה"ס מונה שגיב לרמ"ח תכנון ובקרה במרה"ס. בשנת 2022 מונה שגיב למפקד מרכז ההספקה המטכ"לי (מרה"ס) והועלה לדרגת תת-אלוף.
ביוגרפיה > מלחמות ומערכות

בשנת 2006, במהלך מלחמת לבנון השנייה, בהיותו רמ"ד תכנון אופרטיבי והיסעים היה אמון על תכנון ריכוז הסד"כ לשטחי כינוס ושימש כקצין אג"ם במרכז התנועות הלאומי (מתנ"ל).
בשנת 2014 במהלך מבצע צוק איתן שימש רע"ן ביצוע במרכז ההובלה במסגרתו עסק בגיוס אלפי אנשי מילואים. נוסף על כך, הענף עסק בניוד הסד"כ לכלל המרחבים בדגש על מרחב דרום, במהלך המבצע גויסו אלפי כלי רכב מסוגים שונים לטובת גיוס ושינוע הכוחות לשטחי כינוס, בנוסף הענף הפעיל את כלי הצמ"ה אשר פתחו צירים לכוחות הלוחמים, הכינו תשתיות, סידרו משטחים לכיפות ברזל וסידרו את שטחי הכינוס עבור הלוחמים.
בשנת 2019, עם התפרצות נגיף הקורונה בישראל, שימש כמפקד מרכז הציוד, המרכז כלל בתוכו את מרכז ציוד רפואי שאוחד עם מרכז ציוד בשנת 2016, המרכז לקח חלק משמעותי במאבק של צה"ל בנגיף הקורונה ועבד מסביב לשעון על מנת לתת מענה לכל יחידות צה"ל.
המרכז עבד לילות כימים על מנת לספק לצה"ל מענה מיטיבי במסגרתו נארזו אלפי ערכות בדיקת קורונה וערכות מטופל ומטפל, כמו כן המרכז קלט רכש מחוץ לישראל של מאות אלפי פריטי ציוד, מיגון וציוד רפואי בנוסף לרכש וניפוק של ציוד לוגיסטי ליחידות שרותקו לבסיסם.
ביוגרפיה > השכלה

שגיב הוא בוגר במכללה לביטחון לאומי חניך מופת, בעל תואר ראשון בכלכלה ולוגיסטיקה מאוניברסיטת בר-אילן ובעל תואר שני במדעי המדינה מינהל ומדיניות ציבורית מאוניברסיטת בר-אילן ותואר שני נוסף במדעי המדינה לימוד אסטרטגיה וביטחון לאומי מאוניברסיטת חיפה.
ריק ג'יימס

| --- | --- |

 לידה:  1 בפברואר 1948 באפלו, ארצות הברית 
 פטירה:  6 באוגוסט 2004 (בגיל 56) לוס אנג'לס, ארצות הברית 
 שם לידה:  James Ambrose Johnson, Jr. 
 שם במה:  Jesus Suarez 
 מקום קבורה:  בית הקברות פורסט לוון, בפאלו 
 מוקד פעילות:  ארצות הברית 
 תקופת הפעילות:  1964–2004 (כ־40 שנה) 
 מקום לימודים:  Bennett High School, Orchard Park High School 
 סוגה:  מוזיקת נשמה, רוק, פאנק, רית'ם אנד בלוז, דיסקו 
 שפה מועדפת:  אנגלית 
 כלי נגינה:  גיטרה בס, גיטרה 
 חברת תקליטים:  מוטאון, מרקורי רקורדס, רפרייז רקורדס, Gordy 
 www.rickjames.com
 פרופיל ב-IMDb
 
ג'יימס אמברוס ג'ונסון ג'וניור (באנגלית: James Ambrose Johnson Jr.‎;‏ 1 בפברואר 1948 – 6 באוגוסט 2004), הידוע בשם הבמה ריק ג'יימס (Rick James), היה זמר-יוצר, מוזיקאי ומפיק מוזיקלי אמריקאי.
ביוגרפיה

ג'ונסון נולד ב-1 בפברואר 1948 בבאפלו, ניו יורק למייבל (לבית סימס) וג'יימס אמברוז ג'ונסון האב והיו לו שבעה אחים. אביו של ג'יימס, שעבד במפעל להרכבת כלי רכב, עזב את המשפחה כשג'יימס היה בן 10. אימו הייתה רקדנית, ומאוחר יותר עבדה כמנקה ביום ובלילה עבדה עבור משפחת הפשע של באפלו כדי להתפרנס. ג'יימס טען כי איבד את בתוליו "בגיל 9 או 10" עם ילדה בת 14, בטענה ש"האופי המקורזל" שלו "נכנס מוקדם". ג'יימס החל להשתמש בסמים ונעצר על פריצה כנער צעיר.
ג'יימס החל את הקריירה המוזיקלית שלו כנער. הוא היה בלהקות שונות לפני שנכנס למילואים של הצי האמריקני, כדי להימנע מגיוס חובה. ב-1964, ג'יימס ערק לטורונטו שבקנדה, שם הקים את להקת הרוק Mynah Birds, שבסופו של דבר חתמה על חוזה הקלטות עם מוטאון בשנת 1966. הקריירה של ג'יימס בלהקה נעצרה לאחר שרשויות הצבא גילו את מקום הימצאו, ולבסוף הרשיעו אותו בפשעי עריקה. לאחר ששוחרר מהכלא, ג'יימס עבר לקליפורניה, שם הקים מגוון להקות רוק ופאנק בסוף שנות ה-60 ותחילת שנות ה-70.
בשנת 1977 הקים ג'יימס את להקת Stone City, שזכתה לפופולריות בעיר מולדתו של ג'יימס באפלו. בשנת 1978, לאחר שחתם בחברת התקליטים "גורדי רקורדס" של מוטאון, הוציא את אלבום הבכורה שלו, Come Get It!, מתוכו יצאו הסינגלים "You & I" ו-"Mary Jane" שהיו ללהיטים ונכנסו לחמישייה הפותחת במצעד שירי הנשמה של מגזין הבילבורד האמריקאי.
ב-1981, יצא אלבומו המצליח ביותר של ג'יימס, Street Songs, מתוכו יצאו הלהיטים "Give It to Me Baby" ו-"Super Freak", כשהאחרון הפך לסינגל המצליח ביותר של ג'יימס והגיע למקום ה-16 במצעד הבילבורד הוט 100 ומכר כמיליון עותקים. האלבום עצמו שילב מגוון ז'אנרים, בהם רוק, פאנק (Funk), דיסקו וגל חדש והגיע לצמרת מצעד אלבומי ה-R&B.
ב-1985, הצלחתו של ג'יימס הגיעה לשיא, עם צאת אלבומו Glow והופעתו בתוכנית הטלוויזיה הפופולרית "צוות לעניין". עם זאת, אלבומיו שיצאו לאחר מכן לא הצליחו לשחזר את ההצלחה.
ב-1990, הראפר אם סי האמר דגם את שירו של ג'יימס "Super Freak" בלהיטו, "U Can't Touch This", שזיכה את ג'יימס בפרס גראמי לשיר ה-R&B הטוב ביותר על הלחנת השיר. במהלך אותה התקופה, הקריירה של ג'יימס נפגעה עקב התמכרותו לסמים ובעיות משפטיות. ג'יימס הורשע בשני מקרים נפרדים של חטיפה ואלימות נגד שתי נשים שונות כשהוא תחת השפעת קוקאין, מה שהוביל את ג'יימס למאסר לכשלוש שנים.
בשנת 1996, שוחרר ג'יימס על-תנאי וב-1997 הוציא את האלבום Urban Rapsody. הקריירה של ג'יימס הופסקה בשנית בשנת 1998, לאחר שלקה בשבץ מוחי קל במהלך הופעה, והודיע על פרישה זמנית.
חיים אישיים

לג'יימס היו בן ובת עם שייוויל מורגן, זמרת ופזמונאית עבר. בהמשך ניהל מערכת יחסים עם טניה היג'אזי, לה נישא ב-1996 והשניים הביאו יחד לעולם בן בשם טאזמן.
מותו

בבוקר 6 באוגוסט 2004, המטפל של ג'יימס מצא אותו מת בביתו בלוס אנג'לס. הוא היה בן 56. היחצן שלו, סוג'אטה מרתי, פרסם הצהרה לתקשורת לפיה נפטר מסיבות טבעיות. ג'יימס נפטר מאי-ספיקה נשימתית ואי-ספיקת לב, הקשורים למצבים בריאותיים שונים של סוכרת, שבץ מוחי, קוצב לב והתקף לב.
דיסקוגרפיה > אלבומי אולפן

1978: Come Get It!‎
1979: Bustin' Out of L Seven
1979: Fire It Up
1980: Garden of Love
1981: Street Songs
1982: Throwin' Down
1983: Cold Blooded
1985: Glow
1986: The Flag
1988: Wonderful
1989: Kickin'‎
1997: Urban Rapsody
2007: Deeper Still
דיסקוגרפיה > אלבומי אוסף

1984: Reflections
1994: Bustin' Out: The Best of Rick James
1997: Ultimate Collection
2000: The Millennium Collection: The Best of Rick James
2002: Anthology
2004: Greatest Hits
2005: Gold
2005: The Millennium Collection: The Best of Rick James, Vol. 2
2006: The Definitive Collection
2014: The Complete Motown Albums
הערות שוליים

↑  "RICK JAMES LAID TO REST WITH A FITTING FUNERAL". The Buffalo News. 15 באוגוסט 2004. {{cite news}}:  (עזרה)
↑  "Rick James/James Ambrose Johnson (1948-2004) •" (באנגלית אמריקאית). 2018-10-24. נבדק ב-2022-06-19.
1 2 3  Getlen, Larry (5 ביולי 2014). "Rick James' insane life of sex, drugs and music". New York Post. נבדק ב-17 בנובמבר 2014. {{cite web}}:  (עזרה)
↑  James, Rick & Ritz, David (2014). Glow: The Autobiography of Rick James (First hardcover ed.). New York: Atria Books. ISBN 9781476764146. OCLC 862348461.
↑  Carley, Brennan (11 ביולי 2014). "The 12 Most Rick James–y Moments in Rick James's New Memoir, Glow". Vulture. נבדק ב-28 בנובמבר 2019. {{cite web}}:  (עזרה)
↑  "Neil Young News: The Mynah Birds: An In Depth Exclusive". Thrasher's Wheat. 20 באפריל 2012. {{cite web}}:  (עזרה)
↑  "Rick James's Early Years". nickwarburton.com. נבדק ב-28 בנובמבר 2019. {{cite web}}:  (עזרה)
1 2 3  Jones, Bob; Brown, Stacy (2005). Michael Jackson, the Man Behind the Mask: An Insider's Story of the King of Pop (באנגלית). Select Books Inc. pp. 42. ISBN 978-1-59079-072-4. sold over 1 million copies. Street Songs.
↑  Holsey, Steve (22 בפברואר 2017). "The scandalous life and 'punk funk' music of Rick James". Michigan Chronicle. p. D1. {{cite news}}:  (עזרה)
↑  Thompson, Dave (24 ביולי 2001). Funk. Hal Leonard Corporation. ISBN 9780879306298 – via Google Books. {{cite book}}:  (עזרה)
1 2  Wilson, Jeff (10 בנובמבר 1998). "Singer Rick James Suffers Stroke". Associated Press. נבדק ב-28 בנובמבר 2019. {{cite news}}:  (עזרה)
↑  "Rick James". Recording Academy. נבדק ב-28 בנובמבר 2019. {{cite web}}:  (עזרה)
↑  "M.C. Hammer Says He Will Pay Rick James For 'Borrowed' Song". Jet: 34. 20 באוגוסט 1990. ISSN 0021-5996 – via Google Books. {{cite journal}}:  (עזרה)
↑  "5 Shocking Hip-Hop Award Show Moments: Rick James, Suge Knight, Diana Ross And More [WATCH]". Music Times (באנגלית). 8 בנובמבר 2014. {{cite web}}:  (עזרה)
↑  "'Super Freak' Rick James dies in Los Angeles". The Salt Lake Tribune. נבדק ב-12 במאי 2021. {{cite news}}:  (עזרה)
1 2  Sisario, Ben (18 בספטמבר 2004). "Arts Briefing: Highlights; Rick James Autopsy Results". The New York Times. נבדק ב-22 במאי 2010. {{cite news}}:  (עזרה)
| --- | --- |
בקרת זהויות :  BNE: XX844910  BnF: cb13895564n (data)  GND: 134416287  LCCN: n92019877  MusicBrainz: cba9cec2-be8d-41bd-91b4-a1cd7de39b0c  NKC: js20051205007  NTA: 098153730  SNAC: w60k3dg2  VIAF: 27252073   WorldCat (עם VIAF): 27252073
שון פטריק תומאס

| --- | --- |
אין תמונה חופשית
 לידה:  17 בדצמבר 1970 (בן 53) וילמינגטון, ארצות הברית 
 מדינה:  ארצות הברית 
 תקופת הפעילות:  מ-1996 
 מקום לימודים:  אוניברסיטת וירג'יניה  בית הספר לאמנויות ע"ש טיש  Brandywine High School 
 פרופיל ב-IMDb
 
שון פטריק תומאס (באנגלית: Sean Patrick Thomas; נולד ב-17 בדצמבר 1970) הוא שחקן קולנוע וטלוויזיה אמריקאי.
ביוגרפיה

תומאס נולד בוושינגטון בירת ארצות הברית. הוא בנם של מהגרים מגיאנה. הוא גדל בווילמינגטון, דלאוור לשריל, אנליסטית פיננסית בחברת דופונט וקרלטון תומאס, מהנדס שעבד גם עבור דופונט.
יש לו שני אחים צעירים יותר, סיים את לימודיו בתיכון ברנדיווין בדלאוור ולאחר מכן למד באוניברסיטת וירג'יניה. הוא התכוון במקור ללמוד משפטים, אבל לאחר שעבר בהצלחה אודישן לתפקיד במחזה "צימוק בשמש", שינה כיוון והחליט להשתתף בתוכנית היוקרתית למשחק של אוניברסיטת ניו יורק בבית הספר טיש לאמנויות, וסיים את לימודיו ב-1995 .
קריירה

תומאס החל להופיע בתפקידי מסך באמצע שנות ה-90, והיה לו תפקידים משניים במספר סרטים, בהם תאוריית הקשר בשנת 1997. שנה לאחר מכן הופיע בסרט "לא יכולים להתאפק". במהלך השנים הוא הופיע בתפקידים אורחים ומשניים בסדרות טלוויזיה רבות.
בשנת 1999 שיחק בסרט הקולנוע משחקי פיתוי. התפקיד הראשי הראשון שלו היה בסרט הנעורים "ריקוד צמוד" לצד ג'וליה סטיילס. הוא זכה עם סטיילס בפרס הסרטים והטלוויזיה של MTV לנשיקה הטובה ביותר.
בשנת 2000 החל לשחק בתפקיד ראשי בסדרת הטלוויזיה המשטרתית "המחוז" (אנ'), ששודרה ב- CBS במשך ארבע עונות; את דמותו של הבלש טמפל פייג'.
לאחר מכן, תומאס הופיע בתפקידי משנה בסרטים ה"מספרה" ו"ליל המסכות: תחיית המתים", שניהם יצאו לאקרנים ב-2002.
בשנת 2007 שיחק בסרט הקולנוע "האנידריפר". שנה לאחר מכן שיחק בסרט הקולנוע "צימוק בשמש".
בשנת 2017 דיבב בסדרת הרשת "ויקסן" כחלק מיקום החץ המבוסס על DC קומיקס, שם הוא דיבב את קולו של פרופסור מקליסטר.
בשנת 2019 הופיע בתפקיד חוזר בסדרת הטלוויזיה "הטובות לקרב" ובסרט הקולנוע "לשקר ולגנוב".
בשנת 2021 שיחק בסרט הקולנוע "הטרגדיה של מקבת'" שביים דנזל וושינגטון.
בשנת 2022 שיחק בסרט הדרמה הביוגרפי "סיפורו של אמט טיל". באותה שנה החל לשחק בעונתה השלישית של סדרת המדע-בדיוני "עבור כל האנושות" מבית אפל TV פלוס.
חיים אישיים

תומאס התחתן עם השחקנית אוניקה לורן בניו אורלינס בשבת, 22 באפריל 2006. תאריך החתונה המקורי שלהם היה יום שבת, 5 בנובמבר 2005, אך נאלץ להידחות עקב הוריקן קתרינה .
הערות שוליים

↑  "Sean Patrick Thomas profile". Film Reference. נבדק ב-11 באוגוסט 2011. {{cite web}}:  (עזרה)
↑  Sean Patrick Thomas profile (אורכב 31.05.2012 בארכיון Wayback Machine), movies.msn.com; accessed June 18, 2009.
↑  "NYU Graduate Acting Alumni". 2011. נבדק ב-8 בדצמבר 2011. {{cite web}}:  (עזרה)
↑  Angelique Jackson, Variety, Variety, ‏1 בספטמבר 2021
↑  "Main – Discover AOL". People.aol.com. נבדק ב-11 באוגוסט 2011. {{cite web}}:  (עזרה)
| --- | --- |
בקרת זהויות :  PLWABN: 9810695483405606  BIBSYS: 11034810  BNE: XX1595124  BnF: cb14056411z (data)  GND: 141783567  ISNI: 0000 0001 1932 2323  LCCN: nr2002006704  NKC: osd2013771287  VIAF: 10052048   WorldCat (עם VIAF): 10052048
תופעת גיבס

טור פורייה עם 50 איברים לקירוב של פונקציה עם אי רציפות
תופעת גיבס היא תופעה שגילה המתמטיקאי האמריקאי ג'וסיה וילארד גיבס לגבי טורים אין סופיים אשר מהווים קירוב של פונקציות עם אי-רציפות. התופעה היא שלכל סכום סופי של הטור האין סופי תהיה שגיאה באזור של נקודות האי-רציפות. גודל השגיאה הוא 9% מהערך של אי-הרציפות, והשגיאה אינה מופיעה בטור האין-סופי, אלא ככל שמשתמשים ביותר איברים בסכום הסופי, השגיאה תופיע יותר ויותר קרוב לנקודת האי-רציפות, אך לא תיעלם כל עוד הטור סופי.
הגדרה פורמלית

תהי פונקציה   f:[-\pi ,\pi ]\rightarrow \mathrm {E}  חלקה למקוטעין בקטע ותהי  x_{0} נקודת הקפיצה של הפונקציה בקטע, המקיימת:  f(x_{0}^{+})-f(x_{0}^{-})=a, אזי קיימת סדרת נקודות { {x_{k}^{+}}} המתכנסת ל- x_{0} מימין, כך ש:  \liminf(S_{N}(x_{N}^{+})-f(x_{N}^{+}))=a\cdot k.
כמו כן, קיימת סדרת נקודות המתכנסת ל- x_{0} משמאל כך שמתקיים:  \liminf(S_{N}(x_{N}^{-})-f(x_{N}^{-}))=-a\cdot k, כאשר  k קבוע חיובי 
סדרה זו מתכנסת מימין ומשמאל, גילוי הסדרה על שם מתמטיקאי צרפתי גיימי פלדמן 
 (k\approx 0.08948987223608363511601442291245487).
שדון חג המולד

קישוט חג המולד של שדון חג מולד לובש בגדים ירוקים
בתרבויות רבות בעולם המערבי שדון חג המולד הוא שדון זעיר, שחי עם סנטה קלאוס בקוטב הצפוני ומשמש כעוזרו האישי, במרבית המקרים שדוני חג המולד מתוארים כירוקים או אדומים, בעלי אוזניים גדולות וכובע מחודד. לעיתים קרובות מסופר כי השדונים של סנטה מייצרים את הצעצועים בבית המלאכה של סנטה ודואגים לשלומם של האיילים שגוררים את המזחלת שלו.
היסטוריה

שדוני חג המולד הוצגו לראשונה בסיפור מ-1856, הסיפור שנקרא "סנטה יותר מבוגר" נכתבה על ידי הסופרת האמריקאית, לואיזה מיי אלקוט.
בארצות הברית, קנדה, בריטניה ואירלנד, האגדה המודרנית של סנטה קלאוס כוללת גם בדרך כלל שדוני חג המולד. השדונים לבושים בגדים ירוקים, הם בעלי אוזניים מחודדות ויש על ראשם כובעים מחודדים, הגמדים למעשה הם גרסה עדינה של גמדים מהמיתולוגיה הנורדית.
במדינות אירופה האחרות זהותם של העוזרים של סנטה משתנה ממדינה למדינה, כך למשל בלוקסמבורג נקראים עוזריו של סנטה "הוסקר", בבלגיה ובהולנד הם מלווים את ניקולאוס הקדוש, אחד מהעוזרים של סינטרקלאס הוא לעיתים קרובות "זוורטה פיט" שהיא דמות שחורה (חלק מהאנשים שמתחפשים לדמות זו בחג הם גברים לבנים שצבעו את פניהם בשחור, עם הזמן הפך המנהג לשנוי במחלוקת ואנשים טענו כי הדמות היא גזענית). לעומת זאת במדינות נורדיות השדונים לובשים רק אדום (בניגוד למרבית המדינות שדוברות אנגלית בהן הלבוש שלהם הוא ירוק או ירוק ואדום יחד).
תופעת הג'דיי במפקד האוכלוסין

תפוצת הדת באנגליה וויילס על פי מפקד האוכלוסין של שנת 2001
תופעת ההזדהות כבני דת הג'דיי (באנגלית: Jedi census phenomenon) אירעה במפקדי אוכלוסין שנערכו בתחילת המאה ה-21, בארצות דוברות-אנגלית בעיקר. רבבות אנשים הצהירו שהם משתייכים לדת הג'דיי, מסדר המופיע בסרטי "מלחמת הכוכבים". מספרם עודנו קטן ביחס למאמיני דתות אחרות. דת הג'דיי אינה מוכרת באופן רשמי כדת.
תופעת דת הג'דיי החלה להתפתח בשנת 1997, בעקבות הקרנת הגרסה המחודשת של טרילוגיית סרטי "מלחמת הכוכבים". פריצתה לתודעת הציבור החלה ב-2001, לאחר שבמפקדי אוכלוסין במדינות דוברות אנגלית, דיווחו מספר ניכר של בני אדם כי דת הג'דיי היא דתם. ואולם, אף על פי שהסתבר על פי תוצאות המפקד ש"דת" זו היא הרביעית בתפוצתה בבריטניה (אחרי הנצרות, האסלאם וההינדואיזם ולפני הדת היהודית), היא לא זכתה לכל הכרה רשמית מצד הממסד.
נכון לשנת 2005, נמצאה עיקר תפוצתה הגאוגרפית של דת הג'דיי בבריטניה, באוסטרליה, בארצות הברית ובגרמניה.
ראו גם

מסדר הג'דיי
מפלצת הספגטי המעופפת
ריצ'מונד (וירג'יניה)

| --- | --- |
סמל ריצ'מונדסמל ריצ'מונד
מראות העיר ריצ'מונד
מראות העיר ריצ'מונד
 מדינה:  ארצות הברית ארצות הברית
 מדינה:  וירג'יניה וירג'יניה
 מחוז:  עיר עצמאית
 ראש העיר:  Levar Stoney
 תאריך ייסוד:  1609
 על שם:  ריצ'מונד 
 שטח:  162 קמ"ר
 גובה:  46 מטרים
 אוכלוסייה:  ‏
  ‑ בעיר:  226,610 (1 באפריל 2020)
  ‑ במטרופולין:  1,212,977 (2010)
  ‑ צפיפות:  1,239.80 נפש לקמ"ר (2010)
 קואורדינטות:  37°32′18.05″N 77°27′41.42″W﻿ / ﻿37.5383472°N 77.4615056°W﻿ / 37.5383472; -77.4615056
 אזור זמן:  UTC -5
 www.ci.richmond.va.us
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ריצ'מונד(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ריצ'מונד(למפת וירג'יניה רגילה) וירג'יניה ביץ' נורפוק אלכסנדריה רואנוק לינצ'בורג וושינגטון מרילנד וירג'יניה המערבית  קנטקי טנסי קרוליינה הצפונית האוק. האט. ריצ'מונד(למפת וירג'יניה מוגדלת) וירג'יניה ביץ' נורפוק אלכסנדריה רואנוק לינצ'בורג וושינגטון מרילנד וירג'יניה המערבית  קנטקי טנסי קרוליינה הצפונית האוק. האט. ריצ'מונד   tabBackground:;tabBorder:#aaa;defaultTab:0;
 
ריצ'מונד (באנגלית: Richmond) היא בירת מדינת וירג'יניה, ארצות הברית. במהלך מלחמת האזרחים האמריקנית שימשה כבירת הקונפדרציה. ריצ'מונד היא העיר הרביעית המאוכלסת בווירג'יניה ובשנת 2018 אוכלוסייתה מנתה 223,787 תושבים.
היסטוריה

ב-1607, המלך ג'יימס הראשון העניק אשרה מלכותית ל"חברת וירג'יניה" לייסד מושבה בצפון אמריקה. לאחר הקמת התיישבות ראשונית באותה שנה בג'יימסטאון, קפטן כריסטפור ניופורט וקפטן ג'ון סמית' יצאו ממנה בכיוון צפון-מערב דרך נהר פואוהטן (המכונה כיום נהר ג'יימס) עד לגבעת פואוהטן. המשלחת הראשונה כללה 120 גברים מג'יימסטון וביצעה את הניסיון הראשון להתיישב במפלי ג'יימס הממוקמים בין הגשר שברחוב 14 של היום במרכז העיר ריצ'מונד, לבין הפוני פוסטור (מרכז בידור לאורך הספסלים הנחל בדרום ריצ'מונד). ההתיישבות נבנתה שם, במקום המאפשר ניווט טוב ביותר לאורך נהר ג'יימס.
היסטוריה > המהפכה האמריקאית

בשנת 1775, נאם פטריק הנרי את נאומו המפורסם "תנו לי חרות או תנו לי מוות" בכנסיית סנט ג'ון במהלך הוועידה השנייה בווירג'יניה. מטרת נאום זה הייתה לשכנע את חברי מועצת העיר בכך שיש לשלוח חיילים מווירג'יניה לסייע למהפכה האמריקאית.
ב-1780 הועברה בירת וירג'יניה מוויליאמסבורג לריצ'מונד. ב-1781, תחת הנהגתו של הבוגד המפורסם בנדיקט ארנולד, ריצ'מונד נשרפה על ידי חיילים בריטים. עם זאת, ריצ'מונד השתקמה במהירות, ובמאי 1782 הוכרזה כעיר.
היסטוריה > מלחמת האזרחים

באמצע המאה ה-19 הסלידה מסחר עבדים בריצ'מונד גדלה באופן ניכר. במקרה מפורסם משנת 1849, הצליח הנרי "בוקס" בראון (אנ') לברוח מעבדות על ידי אריזת עצמו בארגז עץ שנשלח מריצ'מונד דרך תחנת הרכבת פרזידנט (אנ') בבולטימור צפונה באמצעות מסילת הרכבת של פילדלפיה, וילמינגטון ובולטימור (אנ') (נתיב מסילת רכבת מחתרתית שנעשה בו שימוש רב להברחת עבדים לחופשי), אל אנשי התנועה לביטול העבדות בפילדלפיה, פנסילבניה, מדינה חופשית מעבדות.
בפרוץ מלחמת האזרחים האמריקנית ב-1861, המיקום האסטרטגי של "טרגדר איירון וורקס" היוותה אחת הסיבות החשובות ביותר להפיכת ריצ'מונד לבירת הקונפדרציה הדרומית. ממחסן הנשק שבריצ'מונד הגיעו 723 טון של ציפוי מתכת אשר כיסה אונייה מחופת שריון בה היה שימוש ראשון מסוגו במלחמה, ואשר שימש תחמושת לתותחים הכבדים של הפדרציה.
בשנת 1861, ג'פרסון דייוויס הושבע רשמית לתפקיד נשיא קונפדרציית המדינות של אמריקה. לאחר כחודש הטיל דייוויס משטר צבאי על ריצ'מונד. חודשיים לאחר המינוי, הצבא של הקונפדרטים העלה באש את מבצר סמטר שבצ'ארלסטון, דרום קרוליינה, וכך למעשה התחילה מלחמת האזרחים. ארבע שנים מאוחר יותר, הגוף המחוקק נתפס על ידי איחוד הצבא כאשר יוליסס ס. גרנט כבש את ריצ'מונד באפריל 1865. שבוע מאוחר יותר, רוברט לי נכנע לגראנט וכך הביא לסיום הקרב בבית המשפט באפומטוקס. ב-1865, ב"יום ראשון - יום הפינוי", חלקים גדולים של העיר נהרסו מהצתה שנעשתה על ידי חיילי הקונפדרציה הנסוגים.
בבית הקברות העברי בעיר נמצאת חלקת קבורה של חיילים יהודים שנפלו בשורות צבא הקונפדרציה.
היסטוריה > לאחר המלחמה

שדרת האנדרטה הונחה בשנת 1887 עם סדרת אנדרטאות בחלקים שונים בעיר על מנת לכבד את גיבורי הקונפדרציה. סדרה זו כוללת (ממזרח למערב) את ג'פרסון דייוויס, ג'יימס סטיוארט, רוברט לי, סטונוול ג'קסון ומת'יו מארי.
בריצ'מונד הוקמה מערכת החשמלית המצליחה הראשונה בארצות הברית, שעוצבה על ידי החלוץ בשימוש בכוח חשמלי, פרנק ספראג. קווי מערכת החשמלית נפתחו לראשונה בינואר 1888. גבעות ריצ'מונד אשר היוותה מכשול רציני, נחשבה כמקום אידיאלי לזירת מבחן. הטכנולוגיה החדשה החליפה במהירות את השימוש בסוסים.